WAAR-دهۆك:
رۆژنامەیا مارکا یا ئسپانی ئاشکەرا کرییە کۆ یانەیا ریال مەدرید ئۆفەرەک بۆ درێژکرنا ھەڤبەستێ پێشکێشی ھێرشبەرێ فرەنسی کەریم بنزیمای کرییە لێ تا نھا چ بەرسڤ ژلایێ وی ڤە نەھاتینە دان.. مارکایێ د ھەژمارا خوە یا ئەڤرۆ دا بەلاڤکرییە کۆ بەرپرسێن مێرێنگی دگەل برێکارێ کارۆبارێن بنزیمەی کۆمبوویە بۆ گۆتۆبێژکرنی لسەر درێژکرنا ھەڤبەستێ تا سالا ٢٠٢٣ێ.. لێ ھێرشبەرێ فرەنسی حەزدکەت ل داوییا ڤی وەرزی ئەڤ بابەتە بھێتە ڤەکرن داکۆ یێ پشتراسبیت ژ شیانێن خوە بۆ پێشکێشکرنا ئاستەکێ باش و نەڤێت ب ئاستەکێ لاواز دناڤ رێزێن تیمێ دا یێ بەردەوامبیت.